Osm:Help-help.addingFeaturesText/oc

''Abans de començar, la primièra règla que vos cal sabar concernís l’utilizacion de las donadas proprietàrias. L’insercion de donadas cartograficas protegidas pel drech d’autor (copyright) o de dreches vesins (en particular lo drech de las bancas de donadas), o de tota autra donada proprietària es pas autorizada ! La còpia, lo retraçatge o tota reproduccion d’òbras protegidas son interdiches ! (Font : Copyright - OpenStreetMap Wiki)'' Los objèctes linears coma de carrièras, caminòls pedèstres, camins de fèrre e contorns de bastiments seràn çaiaprèp nomenats coma de camins. Se vos apercebètz subtament que vòstra barra laterala d’icònas a desaparegut, es perque avètz un objècte de seleccionat sus la mapa. Deseleccionatz-lo tot simplament en clicant sus una zòna voida de la mapa per far aparéisser las icònas tornarmai. Per crear un punt (o nosèl), sufís de lisar e desplaçar l’icòna apropriada de la barra laterala sus la mapa. Consultatz « Apondre de POIs » per ne saber mai sus la creacion d’un POI (punt d’interès) Per crear un camin, començatz en clicant sus la mapa a son punt de despart, puèi clicatz sus cada punt successiu. Doble-clicatz per acabar lo traçat o quichatz sus Entrada. Per crear un poligòna, començatz en clicant sus la mapa a son punt de despart, puèi clicatz sus cada punt successiu (de faiçon similara a la creacion d’un camin) e acabatz en clicant sul primièr punt per tampar lo poligòn. Doblidetz pas, se fasètz una error, podètz totjorn quichar lo boton Anullar. La quichada sus la tòca Escap anullarà totas vòstras modificacions sus l’objècte seleccionat actualament.